text: इस मौके पर रेल राज्य मंत्री मनोज सिन्हा, रेलवे बोर्ड के अध्यक्ष ए. के. मित्तल, रेलवे बोर्ड में सदस्य (यातायात) मोहम्मद जमशेद भी उपस्थित थे। प्रभु ने इन सेवाओं की शुरुआत को डिजीटल इंडिया की दिशा में एक और पहल बताते हुए कहा कि इससे नकदी कारोबार कम होगा। उन्होंने यात्री किरायों एवं मालभाड़ों को रेलवे की आमदनी का प्रमुख स्रोत बताते हुए कहा कि यात्री एवं मालवहन सेवाओं के बेहतरी के लिए और भी प्रयास किये जाएंगे तथा यात्रा में आने वाली दिक्कतों को कम से कम करने का पूरा प्रयास किया जाएगा।